**Bod č.14.1**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 09.11.2017

**Žiadosť o uzatvorenie Zmluvy o budúcej zmluve o zriadení vecného bremena na uloženie elektrického vedenia na pozemku parcele reg. „C“KN č. 457/3 v k.ú. Stupava**

**Predkladateľ : Materiál obsahuje:** 1. návrh uznesenia

Mgr. Helga Csalavová, v.r. 2. dôvodovú správu

vedúca majetkovo-právneho oddelenia 3. žiadosť – Zs. distribučná a.s.

4. Informatívna kópia z mapy

5. čiastočný výpis z LV č. 2783

6. projektová dokumentácia

**Vypracovala :**

Renata Mištinová, referent majetkovo-právneho oddelenia

**Návrh uznesenia :**

**Mestské zastupiteľstvo v Stupave :**

1. S ú h l a s í

s umiestnením elektrických zariadení a rozvodov v rámci plánovanej stavby **„BA, Stupava, Marcheggska, NNK“** pre Západoslovenskú distribučnú a.s. napozemku vo vlastníctve mesta Stupava, parcele reg. „C“KN č. 457/3, druh pozemku ostatné plochy v celkovej výmere 4035 m2 v k. ú. Stupava, zapísaného na LV č. 2783, podľa projektovej dokumentácie pre územné konanie a stavebné povolenie vyhotovené Vladimírom Huljakom (8/2017).

1. S c h v a ľ u j e

uzatvorenie Zmluvy o budúcej zmluve o zriadení vecného bremena na uloženie elektrického vedenia na pozemku vo vlastníctve Mesta Stupava, parcele reg. „C“KN č. 457/3, druh pozemku ostatné plochy v celkovej výmere 4035 m2 v k.ú. Stupava, zapísaného na LV č. 2783, medzi Mestom Stupava ako budúcim povinným z vecného bremena a spoločnosťou Západoslovenská distribučná a.s., Čulenova 6, 816 47 Bratislava, IČO 36361518 ako budúcim oprávneným z vecného bremena. Vecné bremeno bude spočívať v povinnosti vlastníka pozemku parcely reg. „C“KN č. 457/3, v k. ú. Stupava strpieť na tomto pozemku umiestnenie elektrického vedenia v dĺžke cca 70 m v rámci plánovanej stavby „**BA, Stupava, Marchegská, NNK“**. Návrh zmluvy o zriadení vecného bremena predloží žiadateľ. Vecné bremeno bude zriadené odplatne – za jednorazovú odplatu vo výške 10,00 Eur/bm.

Podmienkou uzatvorenia zmluvy o zriadení vecného bremena bude predloženie geometrického plánu na zameranie vecného bremena práva uloženia elektrického vedenia.

**Dôvodová správa**

Na Mestský úrad v Stupave bola dňa 28.08.2017 doručená žiadosť spoločnosti Západoslovenská Distribučná a.s. o zriadenie vecného bremena pre uloženie elektrického vedenia ( NN - káblové vedenie) na pozemku parcele reg. „C“KN č. 457/3, druh pozemku ostatné plochy v celkovej výmere 4035 m2 v k.ú. Stupava, zapísaného na LV č. 2783, vo vlastníctve Mesta Stupava v dĺžke cca 70 m, podľa priloženého nákresu Situácia stavby. Elektrické vedenie (NN - káblové vedenie) bude uložené v rámci pripravovanej stavby „BA, Stupava, Marchegská, NNK“.

Materiál so žiadosťou bol dňa 19.10.2017 predložený na rokovanie Komisie majetkovej a legislatívno-právnej**,** ktorá Uznesením 054.19.10.2017.KMaLP **odporučila Msz schváliť** zriadenie vecného bremena v prospech spoločnosti Západoslovenská distribučná a.s. za cenu 10,- €/bm.

Mestská rada dňa 30.10.2017 materiál neprerokovala z dôvodu, že **nebola uznášaniaschopná**.